मरांडी ने शुक्रवार को राज्यपाल को जो चिट्ठी सौंपी है, वह कथित रुप से तत्कालीन भाजपा अध्यक्ष रवींद्र कुमार राय की लिखी हुई है. राय अभी कोडरमा से सांसद हैं. तत्कालीन झारखंड के प्रभारी और उत्तराखंड के नेता त्रिवेंद्र सिंह रावत के हवाले से लिखे गये 19 जनवरी 2015 के इस कथित पत्र में कहा गया है कि गणेश गंझू, रणवीर कुमार सिंह, नवीन जायसवाल और आलोक कुमार चौरसिया को दो करोड़ रुपये दिये गये, जबकि विधायक अमर बउरी को कथित रुप से एक करोड़ रुपये का भुगतान किया गया.